b'\n_START_ARTICLE_\nCerkev sv. Mavra, Izola\n_START_SECTION_\nOsnovni podatki o cerkvi\n_START_PARAGRAPH_\n\xc5\xbdupnijska cerkev sv. Mavra se nahaja v katastrski ob\xc4\x8dini Izola, par. \xc5\xa1t. 558, povr\xc5\xa1ina 1145m\xc2\xb2. Cerkveni kompleks sestavljata Cerkev in prosto stoje\xc4\x8di zvonik. Kompleks spada pod \xc5\xa0kofijo Koper._NEWLINE_Cerkev je osnovana kot triladijska bazilika, ki ima ob severni in ju\xc5\xbeni strani ve\xc4\x8d prizidkov, v notranj\xc5\xa1\xc4\x8dini so to stranske kapele z oltarji, razporejenimi ob severni in ju\xc5\xbeni steni stranskih ladij._NEWLINE_Na mestu dana\xc5\xa1nje \xc5\xbeupnijske cerkve je bila zgodnja srednjeve\xc5\xa1ka cerkev, ki jo je obdajalo pokopali\xc5\xa1\xc4\x8de. Gradnja prve (zgodnje srednjeve\xc5\xa1ke)cerkve je omenjena nekje 1356 leta. Sedanjo Cerkev v psevdoromanskem slogu bazilike z renesan\xc4\x8dnimi komponenti in potezami so za\xc4\x8deli graditi leta 1547, potem ko so podrli prvotno romansko cerkev. Dela sta vodila arhitekt Mazzafuoco iz Benetk in Francesco de Bologna iz Kopra. Nova cerkev je bila posve\xc4\x8dena 10.8.1553, posvetil jo je \xc5\xa1kof Toma\xc5\xbe Stella. Leta 1585 so sezidali lo\xc4\x8den zvonik, kakr\xc5\xa1en je ob cerkvi viden \xc5\xa1e danes._NEWLINE_Cerkev je dolga 54m je troladijska in bazilikalno zasnovana._NEWLINE_Ladje so dolge 33m, sredinska je \xc5\xa1iroka 9,5m, leva in desna stranska pa vsaka po 4,5m._NEWLINE_Prezbiterij je dolg 19m in \xc5\xa1irok 7,5m._NEWLINE_V za\xc4\x8detku je bila cerkev taka, da je imela pro\xc4\x8delje z glavnim vhodom in z levim in desnim stranskim vhodom. Glavna ladja z ravnim stropom je slonela na 14ih stebrih ter se je zaklju\xc4\x8dila s kapelo, kjer je bil name\xc5\xa1\xc4\x8den kor. V obdobju baroka so ohranili gabarit cerkve, v notranjosti pa so oblikovali glavno ladjo v sedanjo podobo na 14ih stebrih tako, da so prizidali kor in jo podalj\xc5\xa1ali, preoblikovali pro\xc4\x8delje v renesan\xc4\x8dno in podalj\xc5\xa1ali prezbiterij ter dogradili kupolo. Sledila je \xc5\xa1e menjava tlaka. Bogato so jo opremili in na novo uredili kapele ter oltarje, ki so bili prvotno leseni in pozla\xc4\x8deni._NEWLINE_Ob kasnej\xc5\xa1ih predelavah je bila notranj\xc5\xa1\xc4\x8dina barokarizirana.'